Магистрала 80 е най-краткият път от Източното до Западното крайбрежие на САЩ. Голяма част от маршрута на магистралата преминава успоредно или в близост до трасето на легендарната Първа презконтинентална железница, която върви и до днес. Трасето на магистрала 80 има голямо историческо значение в САЩ, особено в западните щати, защото по него на времето са мигрирали голяма част от заселниците преди и по време на Калифорнийската златна треска и други исторически събития през 19 век.